3. การประกอบธุรกิจของแต่ละสายผลิตภัณฑ์

สรุปสาระสำคัญของการประกอบธุรกิจของบริษัทย่อย ได้ดังนี้

3.1 ธุรกิจการให้บริการรถเช่าแบบOperating Lease

  การเช่ารถแบบ Operating Lease เป็นการให้เช่ารถยนต์ที่มีอยู่แล้วของบริษัท
  หรือที่บริษัทจัดหามาให้ตามความประสงค์ของผู้เช่า
  โดยผู้เช่ามีวัตถุประสงค์ที่จะใช้ประโยชน์จากทรัพย์สินเพื่อประกอบธุรกิจหรือการค้า
  โดยค่าเช่าและระยะเวลาการเช่า จะระบุอยู่ในสัญญาเช่า และเมื่อสิ้นสุดสัญญาแล้ว
  ผู้เช่ามีสิทธิเลือกที่จะซื้อรถยนต์ที่เช่า หรือคืนให้บริษัทก็ได้

3.1.1 ลักษณะของการบริการ

  บริษัทเปิดดำเนินการธุรกิจนี้ตั้งแต่ปี 2529 ดำเนินธุรกิจให้บริการรถเช่าระยะยาว
  พร้อมบริการบำรุงรักษาแบบครบวงจร ในระดับมาตรฐานสากล

การดำเนินธุรกิจมุ่งเน้นในการให้บริการเป็นหลัก โดยมีอายุสัญญาการเช่าตั้งแต่ 3-5 ปี แก่กลุ่ม
ลูกค้าที่เป็นนิติบุคคล ภาครัฐฯ และรัฐวิสาหกิจ โดยกลุ่มลูกค้าทั้งหมดจะได้รับการคัดสรรว่ามีศักยภาพ
และมีความมั่นคงทางธุรกิจ อันได้แก่ กลุ่มรัฐวิสาหกิจ กลุ่มธุรกิจสารสนเทศ กลุ่มธุรกิจสื่อสารและ
โทรคมนาคม กลุ่มธุรกิจสินค้าอุปโภคบริโภค กลุ่มธุรกิจไฟฟ้าและอิเล็กทรอนิกส์ กลุ่มธุรกิจพลังงาน
และปิโตรเคมี กลุ่มธุรกิจอุตสาหกรรมบริการ รวมถึงบริษัทในกลุ่มบริษัทพรีเมียร์ ประเภทของรถที่ให้
เช่า ได้แก่ รถยนต์นั่ง รถกระบะ รถตู้ และรถโดยสารสาธารณะปรับอากาศ เป็นต้น

  บริษัทให้บริการรถเช่าแบบครบวงจรด้วยรถใหม่ที่มีคุณภาพและสมรรถนะเยี่ยมผ่านการตรวจเช็คมา
  เป็นอย่างดี ในรูปแบบระยะยาว พร้อมพนักงานขับรถ ด้วยอัตราค่าเช่าที่เหมาะสม
  นอกจากนี้ยังมีรถทดแทนให้ใช้ในกรณีรถขัดข้องหรือเกิดอุบัติเหตุ รวมถึงการให้บริการฉุกเฉินตลอด
  24 ชั่วโมง

  ในปี 2551 บริษัทได้เพิ่มการให้เช่ารถโดยสารปรับอากาศสาธารณะ ที่เป็นรถใหม่คุณภาพดี ได้รับ
  การออกแบบด้วยเทคโนโลยีที่ทันสมัย ใส่ใจต่อสิ่งแวดล้อม โดยใช้พลังงานจากก๊าซธรรมชาติ
  (NGV) จึงไม่ทำให้เกิดมลพิษทางอากาศ
  ให้ความสำคัญต่อความสะดวกและความปลอดภัยของผู้โดยสาร
  โดยจัดให้มีอุปกรณ์อำนวยความสะดวกที่ทันสมัย เช่นติดตั้งอุปกรณ์GPS
  เพื่อสามารถติดตามตัวรถในแต่ละขณะเวลาได้ รวมถึงการให้บริการคัดเลือก
  และฝึกอบรมพัฒนา”กัปตัน” (พนักงานขับรถ)ของผู้ให้บริการรถโดสาร ให้เป็นบุคคลากรที่มีความรู้
  ความสามารถ มีความรับผิดชอบต่องานอาชีพและสังคม และมีความเชี่ยวชาญในงานอย่าง
  “มืออาชีพ”

  ปัจจัยความสำเร็จในการประกอบกิจการ

-   มีการให้บริการอย่างต่อเนื่องตามมาตรฐานสากลที่สะดวก รวดเร็ว ต่อเนื่อง
    สามารถตอบสนองความต้องการและสร้างความพึงพอใจให้ลูกค้าได้

-   มีการวางระบบการบริหารจัดการภายในองค์กรอย่างมีประสิทธิภาพ

-   มีเครือข่ายการให้บริการซ่อมบำรุงมาตรฐานครอบคลุมทั่วประเทศทั้งศูนย์บริการพรีเมียร์
    และคู่ค้าที่สำคัญ เช่น Bridgestone A.C.T. (Thailand), B-Quick
    อีกทั้งการให้บริการในแบบ Road Side Service

-   เพิ่มทางเลือกให้กับลูกค้าโดยการขายผ่านระบบ E-Commerce และการให้เช่าแบบ Sales
    and Lease Back

3.1.2 การตลาดและภาวะการแข่งขัน

  จากสภาวะเศรษฐกิจปัจจุบันที่อยู่ในช่วงถดถอย ทำให้เกิดปัจจัยลบหลายด้านอาทิ
  การแกว่งตัวของราคาน้ำมันและอัตราดอกเบี้ย ความต้องการภายในประเทศลดลง
  การลดการใช้จ่ายของผู้บริโภค ทำให้การแข่งขันในธุรกิจให้เช่ารถยนต์สูงขึ้น
  โดยการแข่งขันส่วนใหญ่เป็นการแข่งขันด้านราคา
  บริษัทจึงต้องเตรียมความพร้อมให้สามารถแข่งขันในธุรกิจได้
  โดยมุ่งเน้นการดำเนินธุรกิจแบบประสานประโยชน์ร่วมกับทุกฝ่าย
  เน้นคุณค่าการให้บริการที่มีคุณภาพ (Premium Quality)
  และบริการหลังการขายอย่างครบวงจร (One Stop Service)
  ตลอดจนสร้างความสัมพันธ์ที่ดีกับลูกค้าและคู่ค้าเป็นสำคัญ

  กลยุทธ์ในการแข่งขัน

-   กลยุทธ์ในด้านชื่อเสียงและการเป็นที่ยอมรับในการบริการที่ให้แก่ลูกค้าโดยมุ่งเน้นที่คุณภาพและประสิทธิภาพของการให้บริการเป็นสำคัญ
    และจะไม่ทำธุรกิจแข่งขันกับสถาบันการเงินโดยตรง
    แต่จะมุ่งเน้นหาตลาดที่มีความต้องการเฉพาะสร้างมูลค่าเพิ่มในบริการเพื่อตอบสนอง
    ความต้องการของลูกค้ากลุ่มเป้าหมายโดยจะเน้นการให้บริการระยะยาวเป็นหลัก

-   สร้างความสัมพันธ์ที่ดีกับลูกค้าเพื่อรักษาฐานลูกค้าเดิม บริษัทมีนโยบายให้บริการที่มีคุณภาพ
    รวดเร็ว และแก้ไขปัญหาให้แล้วเสร็จภายในระยะเวลาสั้น
    อีกทั้งออกเยี่ยมเยียนลูกค้าอย่างสม่ำเสมอเพื่อรับฟังข้อเสนอแนะและคำติชม

-   ให้ความสำคัญกับการบริหารต้นทุนให้ต่ำเพื่อเพิ่มความสามารถในการแข่งขัน
    เนื่องจากบริษัทมีความสัมพันธ์ที่ดีกับตัวแทนจำหน่ายรถยนต์ทำให้ได้รับส่วนลดพิเศษในการจัดซื้อรถยนต์และอะไหล่รถยนต์

-   จัดการฝึกอบรมให้กับพนักงานทุกระดับรวมถึงพนักงานขับรถเพื่อเพิ่มทักษะและประสิทธิภาพในการให้บริการอย่างมืออาชีพ

-   จัดหาผลิตภัณฑ์ที่มีส่วนลดค่าใช้จ่ายให้กับลูกค้า และเป็นมิตรกับสิ่งแวดล้อม
    เช่นการจัดหารถยนต์ที่ใช้ก๊าซ NGV เป็นเชื้อเพลิง

  ลักษณะลูกค้าและกลุ่มลูกค้าเป้าหมาย

  เน้นการให้บริการกลุ่มลูกค้าผู้ประกอบธุรกิจเป็นหลัก รวมถึงหน่วยงานราชการและรัฐวิสาหกิจ
  โดยกลุ่มลูกค้าหลัก 3 อันดับแรกในปัจจุบัน คือ กลุ่มธุรกิจอุตสาหกรรมเกษตร กลุ่มธุรกิจพลังงาน
  และกลุ่มธุรกิจบริการ

  การจำหน่ายและช่องทางการจำหน่าย

  บริษัทจัดทำเว็บไซต์ www.premier-specialtyfinance.net ไว้สำหรับบริการลูกค้า
  มีการนำเสนอบริการโดยตรงกับลูกค้ารวมทั้งจัดหา และจัดให้มีศูนย์บริการทั่วประเทศ
  เพื่อให้ลูกค้าสามารถเข้ารับบริการได้สะดวกยิ่งขึ้น

3.1.3 การจัดหาผลิตภัณฑ์หรือบริการ

  ธุรกิจให้บริการรถเช่าแบบ Operating Lease เป็นการให้เช่ารถระยะยาว ตั้งแต่ 3-5 ปี
  จัดรถยนต์ให้เช่าตามความต้องการของลูกค้า ได้แก่ รถเก๋ง รถปิ๊กอัพ รถตู้
  และรถยนต์โดยสารปรับอากาศสาธารณะที่ใช้ก๊าซ ธรรมชาติ (NGV) เป็นเชื้อเพลิง
  โดยกลุ่มลูกค้าจะเป็นนิติบุคคล หน่วยงานราชการ และรัฐวิสาหกิจ
  มีการพัฒนาด้านบริการเพื่อสร้างมูลค่าเพิ่มในการให้บริการแก่ลูกค้าอย่างต่อเนื่อง
  ตลอดระยะเวลาที่ผ่านมานอกเหนือจาการให้บริการที่มีคุณภาพแล้วบริษัทยังจะให้คำแนะนำและหาแนวทางการให้บริการใหม่ๆที่ตรงกับความต้องการของลูกค้าได้หลากหลายในราคาที่เหมาะสม
  โดยใช้หลักบริหารจัดการยานพาหนะที่ทันสมัย
  ช่วยให้ลูกค้าได้ใช้รถยนต์ในการประกอบธุรกิจด้วยความสะดวกและมีประสิทธิภาพ
  ลดภาระค่าใช้จ่ายที่ไม่จำเป็น ทำให้ได้รับความไว้วางใจจากลูกค้ามาอย่างต่อเนื่อง

  3.2 ธุรกิจการให้บริการจัดการสินเชื่อ
  ให้บริการจัดการสินเชื่อ การบริหารสินทรัพย์ หนี้อสังหาริมทรัพย์และหนี้เช่าซื้อ
  ให้กับสถาบันการเงินต่าง ๆ รวมถึงการลงทุนและรับบริหารสินเชื่อที่มีปัญหา

3.2.1 ลักษณะของการบริการ

  ธุรกิจการให้บริการจัดการสินเชื่อของบริษัท ประกอบด้วยงานบริการด้านต่างๆ ดังต่อไปนี้
  1. รับจ้างบริหารสินทรัพย์ และ หนี้สิน แก่ ภาคเอกชน และ ภาครัฐ

2. รับซื้อหนี้ด้อยคุณภาพจากภาคเอกชน และ ภาครัฐ

  3. ให้คำปรึกษาทางด้านการบริหารสินทรัพย์ และหนี้

  4. ให้บริการเป็นที่ปรึกษากฎหมาย และดำเนินการทางคดีความต่าง ๆ

  5. ให้บริการทางด้านการทำนิติกรรม สัญญาต่าง ๆ

  โดยจะเน้นหนักในการรับจ้างบริหารสินทรัพย์ และหนี้สิน ให้บริการเป็นที่ปรึกษากฎหมาย และ

  บริการทางด้านนิติกรรมต่างๆ ซึ่งเป็นงานที่ต่อเนื่องกัน ในการรับจ้างบริหาร
  บริษัทรับจ้างบริหารใน

  ลักษณะเป็นเอาต์ซอร์ส ( OUTSOURCE )

3.3.2 การตลาดและภาวะการแข่งขัน

  ปัจจุบันมีการแข่งขันสูงขึ้นมาก เนื่องจากธนาคาร
  หรือสถาบันการเงินนิยมบริหารหนี้ที่ไม่ก่อให้เกิดรายได้ (NPL)
  โดยจัดตั้งบริษัทบริหารสินทรัพย์ขึ้นเอง คงมีเฉพาะหนี้ส่วนขาด (
  หนี้ที่มีการยึดทรัพย์ขายทอดตลาดแล้วฟ้องส่วนขาด : DEFICIENCY CLAIMS ) เท่านั้น
  ที่จะจ้างบริษัทบริหารสินทรัพย์ข้างนอก(OUTSORCE) บริหารต่อไป
  อีกทั้งยังมีคู่แข่งจากสำนักงานกฎหมายทั้งขนาดเล็กและขนาดกลางเข้ามาขอร่วมรับจ้างบริหารหนี้ส่วนขาดนี้อีกด้วย

  อย่างไรก็ดี บริษัทยังคงมีความได้เปรียบคู่แข่ง จากประสบการณ์เกือบสิบปี
  และผลงานที่ดีในการบริหารสินทรัพย์และหนี้สิน
  รวมถึงประสบการณ์จากการบริหารสินทรัพย์ขนาดใหญ่ เกินกว่า 10,000 ล้านบาท
  ทำให้ได้รับความเชื่อถือจากธนาคารและสถาบันการเงิน

สำหรับการรับซื้อหนี้ด้อยคุณภาพ จากภาครัฐ และภาคเอกชน บริษัทใช้วิธีเข้าไปร่วมมือกับ

  กองทุนต่างประเทศ เพื่อเข้าร่วมการประมูล ทำการวิเคราะห์คุณภาพของหนี้
  เลือกลงทุนเฉพาะหนี้ที่ทำการวิเคราะห์แล้วว่าคุ้มที่จะลงทุนซื้อ โดยกองทุนฯ
  หรือนายทุนเป็นผู้ออกทุนในการซื้อหนี้ดังกล่าว
  แล้วมอบหมายให้บริษัทเป็นผู้ดำเนินการบริหารสินทรัพย์ และหนี้สิน ที่ประมูลมาได้ต่อไป

3.2.3 การจัดหาผลิตภัณฑ์หรือบริการ

  จากการแข่งขันในธุรกิจที่มีมากขึ้นตามที่ได้กล่าวมาแล้ว
  บริษัทจึงได้เร่งพัฒนาบุคลากรทั้งที่มีความชำนาญในงานด้านนี้อยู่แล้ว ให้มีความรู้
  ความสามารถในงานที่เกี่ยวข้องเพิ่มมากขึ้น เช่น ความรู้ด้านกฎหมายใหม่ๆที่เกี่ยวข้อง
  ระบบสารสนเทศและไอทีที่ทันสมัย รวมทั้งพัฒนาระบบข้อมูลให้ทันสมัย ทันต่อสภาวะปัจจุบัน
  เพื่อให้มีผลงานที่โดดเด่นมากขึ้นสามารถรองรับงานที่อาจเพิ่มขึ้นได้อย่างไม่จำกัด

  3.3 ธุรกิจการให้บริการเป็นนายหน้าประกันวินาศภัย
  เป็นการให้บริการคำแนะนำ และเป็นที่ปรึกษาด้านการประกันภัยแก่ลูกค้า
  และเป็นที่ปรึกษาด้านการประกันภัยแก่ลูกค้า โดยคัดเลือกบริษัทประกันภัยที่มั่นคง
  มีหลักการชดใช้ค่าสินไหมอย่างยุติธรรม และมีการคุ้มครองภัยที่เหมาะสม
  สอดคล้องกับความต้องการของลูกค้า เพื่อให้ลูกค้าเลือกใช้บริการตามความต้องการ
  ซึ่งให้บริการแก่ลูกค้าที่เป็นนิติบุคคลและบุคคลทั่วไป

3.3.1 ลักษณะของการบริการ

 ให้คำปรึกษาด้านการประกันวินาศภัย และให้บริการด้านสินไหมทดแทน โดยมีบริการหลัก 4 ประเภทดังนี้

-   ประกันภัยรถยนต์ ( ภาคสมัครใจ และภาคบังคับ )

-   ประกันอัคคีภัย

-   ประกันภัยทางทะเลและขนส่ง

-   ประกันภัยเบ็ดเตล็ด

3.3.2 การตลาดและภาวะการแข่งขัน

  ธุรกิจประกันภัยเป็นธุรกิจที่มีการแข่งขันสูง มีผู้ประกอบการใหม่เข้ามาเสมอ ทั้งบริษัทต่างชาติ
  และบริษัทในประเทศ บริษัทจึงมีการกำหนดกลยุทธ์ในการแข่งขันดังนี้

1) เสริมสร้างคุณภาพบุคลากร พัฒนาให้พนักงานมีความรู้ ความสามารถในการให้บริการ

และให้คำแนะนำด้านประกันภัยที่ถูกต้องแก่ลูกค้า

2) พัฒนากระบวนการทำงาน เพื่อให้การบริการมีคุณภาพและรวดเร็ว รวมถึงการบริการหลัง

การขายที่ดี มีบริการcliam ที่รวดเร็ว

  3) พัฒนาด้านเทคโนโลยีและระบบการทำงาน เพื่อเพิ่มประสิทธิภาพการทำงาน พัฒนา

ระบบคอมพิวเตอร์ นำระบบ E-Business มาช่วยในการดำเนินธุรกิจ

3.3.3 การจัดหาผลิตภัณฑ์หรือบริการ

  บริษัทมีนโยบายในการจัดหาผลิตภัณฑ์ที่เป็นที่นิยมของประชาชนทั่วไป
  โดยคัดเลือกบริษัทประกันภัยที่มั่นคง มีหลักการชดใช้ค่าสินไหมอย่างยุติธรรม
  และมีการคุ้มครองภัยที่เหมาะสม สอดคล้องกับความต้องการของลูกค้า
  โดยให้บริการแก่ลูกค้าที่เป็นนิติบุคคลและบุคคลทั่วไป